ΓΡΑΠΤΗ ΕΡΩΤΗΣΗ E-0213/00

υποβολή: Grard Caudron (PSE) προς την Επιτροπή

(4 Φεβρουαρίου 2000)

Θέμα: Η εναρμόνιση των κανόνων σχετικά με την οδική μεταφορά επικινδύνων εμπορευμάτων

Από 1ης Ιανουαρίου 1997 τέθηκε σε ισχύ οδηγία σχετικά με την προσέγγιση των νομοθεσιών των κρατών μελών που αφορούν στην οδική μεταφορά επικινδύνων εμπορευμάτων. Η εν λόγω οδηγία περιελάμβανε ορισμένες μεταβατικές διατάξεις, η ισχύς των οποίων έληγε την 1η Ιανουαρίου 1999. Μετά από την ημερομηνία αυτή, το Κοινοβούλιο θα έπρεπε να είχε αποφανθεί σχετικά με πρόταση της Ευρωπαϊκής Επιτροπής για κατάργηση των ως άνω εξαιρέσεων.

Σύμφωνα με την ισχύουσα διαδικασία, τους κανόνες στον τομέα αυτό τους προτείνει η Ευρωπαϊκή Επιτροπή Τυποποίησης (ΕΕΤ), η οποία δεν μπόρεσε να περατώσει τις εργασίες της εντός της τακτής προθεσμίας. Κατόπιν τούτου, η Ευρωπαϊκή Επιτροπή πρότεινε οδηγία που τροποποιεί την ως άνω οδηγία και αποσκοπεί στη βραχυπρόθεσμη επίλυση των προβλημάτων και όχι στην κατάργηση του μεταβατικού καθεστώτος, όπως θα έπρεπε! Αυτό ακριβώς είχε συμβεί και όσον αφορά τη σιδηροδρομική μεταφορά των ιδίων εμπορευμάτων, με τη μόνη διαφορά ότι είχε ορισθεί συγκεκριμένη προθεσμία.

Είναι σε θέση η Ευρωπαϊκή Επιτροπή να αναφέρει την προθεσμία εντός της οποίας προβλέπεται ναποβάλει η ΕΕΤ τα αποτελέσματα των εργασιών της;

Έως τότε, θα ήταν όντως περιττό να τροποποιήσουν τα κράτη μέλη τις εθνικές τους νομοθεσίες. Κατόπιν τούτου, καθιερώθηκε κάποια ελαστικότητα και τα κράτη μέλη έχουν την ευχέρεια να θεσπίζουν ή να εφαρμόζουν διαφορετικούς κανόνες.

Μπορούν λοιπόν τα κράτη μέλη να εξακολουθούν να εφαρμόζουν τους οικείους κανόνες για τα δυνάμενα να μεταφερθούν αντικείμεναπό πίεση, ελλείψει ευρωπαϊκών κανόνων. Έχουν επίσης τη δυνατότητα ναιοθετήσουν διαφορετικές διατάξεις για τις μεταφορές τοπικού χαρακτήρα ή τις ad hoc μεταφορές.

Με ποιόν τρόπο προτίθεται η Επιτροπή να εξασφαλίσει έναν ελάχιστο συντονισμό σε ευρωπαϊκό επίπεδο; Είναι πάντως λυπηρό το γεγονός ότι σε έναν τομέα τόσο κρίσιμο όσο η μεταφορά των επικινδύνων εμπορευμάτων, η Κοινότητα αναβάλλει συνεχώς την έγγριση εναρμονισμένων κανόνων, τούτο δε εις βάρος της ασφάλειας ανθρώπων και περιβάλλοντος.

Απάντηση της κυρίας de Palacio Εξ ονόματος της Επιτροπής

(27 Μαρτίου 2000)

Όπωςπογραμμίζει το Αξιότιμο Μέλος του Κοινοβουλίου, οι μεταβατικές διατάξεις της οδηγίας 94/55/ΕΚ του Συμβουλίου της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων συνδέονται με την πρόοδο των εργασιών της Ευρωπαϊκής Επιτροπή Τυποποίησης (CEN)(1).

Κατά την προβλεπόμενη για την 1 Νοεμβρίου 2000 προσεχή προσαρμογή των παραρτημάτων της οδηγίας 94/55/ΕΚ, στην τεχνική πρόοδο, αναμένεται ότι η επεξεργασία του μεγαλύτερου μέρους των προτύπων την CEN που εφαρμόζονται στα χρησιμοποιούμενα για την μεταφορά αερίων δοχεία και δεξαμενές θα έχει ολοκληρωθεί και ότι τα πρότυπα αυτά θα ενσωματωθούν στα εν λόγω παραρτήματα.

Στο μεταξύ, η Επιτροπή φροντίζει να εξασφαλίσει συνοχή της ισχύουσας νομοθεσίας και, προς το σκοπό αυτό, πρότεινε τροποποίηση των διατάξεων για τη μεταφορά επικίνδυνων εμπορευμάτων που να ευθυγραμμίζεται με την οδηγία 1999/36/ΕΚ του Συμβουλίου της 29ης Απριλίου 1999 σχετικά με το μεταφερόμενο εξοπλισμόπό πίεση(2). Το Κοινοβούλιο αντιμετώπισε θετικά την ανωτέρω πρόταση στο πλαίσιο της πρώτης ανάγνωσης.

Όσον αφορά τη δυνατότητα θεσπίσεως διαφορετικών διατάξεων για τις τοπικού χαρακτήρα μεταφορές, οι αιτήσεις των κρατών μελών πρέπει να γίνονται αποδεκτές από επιτροπή η οποία απαρτίζεται από εκπροσώπους και των 15 κρατών μελών και προεδρεύεται από την Επιτροπή, πράγμα το οποίο εξασφαλίζει τον ελάχιστο απαιτούμενο συντονισμό σε ευρωπαϊκό επίπεδο.

(1) ΕΕ L 319 της 12.12.1994.

(2) ΕΕ L 138 της 1.6.1999.